DIMET เผย UWC-“นิธิศ ศิลมัฐ” เข้าถือหุ้นใหญ่ ไม่มีแผนเปลี่ยนธุรกิจ
DIMET เผย UWC-"นิธิศ ศิลมัฐ" เข้าถือหุ้นใหญ่ ไม่มีแผนเปลี่ยนธุรกิจ เล็งขยายตลาดเพิ่มยอดขาย
12 ม.ค. 2559

นายสุรพล  รุจิกาญจนา ประธานกรรมการ บริษัท ไดเมท (สยาม) จำกัด (มหาชน) หรือ DIMET เปิดเผยว่า ตามที่ บริษัท เอื้อวิทยา จำกัด (มหาชน) หรือ UWC ร่วมกับนายนิธิศ ศิลมัฐ ได้ทำคำเสนอซื้อหลักทรัพย์บางส่วนของ DIMET บริษัทได้รับแจ้งจากผู้ถือหุ้นของบริษัทว่ามีผู้ถือหุ้นรายใหญ่ได้ขายหุ้นของตนในบริษัท
          ทั้งนี้ โครงสร้างการถือหุ้น                ก่อน              และหลังคำเสนอซื้อดังกล่าว
          1.นายสุรพล รุจิกาญจนา                13.84%               0.78% 
          2.นางเสาวลักษณ์ โชคอาภรณ์ชัย    11.64%               1.80%        
          3. นางอัจฉรา โมมินทร์                  9.67%               1.49%
          4. น.ส.วิสสุตา รุจิกาญนา               4.46%               1.29%
          5. นายทันสิษฐ์ รุจิกาญจนา             4.35%               1.38%
**หลังทำคำเสนอซื้อหลักทรัพย์ส่งผลให้ UWC ถือหุ้น 24.50% นายนิธิศ ศิลมัฐ ถือ 12.94%
ทั้งนี้ UWC ประกอบธุรกิจผลิตและจำหน่ายโครงเหล็กชุบสังกะสีสำหรับเสาสายส่งไฟฟ้าแรงสูง เสาโทรคมนาคมและโครงเหล็กสถานีไฟฟ้าย่อย โครงเหล็กทั่วไป และมีการให้บริการชุบสังกะสีให้แก่ลูกค้าทั่วไป และจำหน่ายสินค้าอุปกรณ์ส่งกำลัง และสินค้าอุตสาหกรรม ได้แก่ อุปกรณ์ส่งกำลังประเภทโซ่ เฟือง มอเตอร์ และเกียร์ต่างๆ เป็นต้น
ส่วนนายนิธิศ ศิลมัฐ เป็นนักธุรกิจ/นักลงทุน ดำรงตำแหน่งกรรมการและผู้ถือหุ้นใน บริษัท สไมล์ ซันไรส์ คอร์เปอเรชั่น จำกัด ดำเนินธุรกิจพลังงานทดแทน บริษัท ยูนิเวอแซล พาวเวอร์ กรุ๊ป จำกัด ดำเนินธุรกิจพลังงานทดแทน บริษัท วี ไอ พี เอ็น เอสทราเวล จำกัด ให้บริการท่าเรือท่องเที่ยวข้ามฟาก บ้านเพ-เกาะเสม็ด บริษัท รีฟเวอร์ ซี ฮีลล์ จำกัด ทำธุรกิจโรงแรมที่เชียงใหม่ชื่อ ล๊อคโฮมบูทีค บริษัท ท๊อปดรีมเมอร์ จำกัด ดำเนินธุรกิจตัวแทนจัดหาซื้อสินค้าวัตถุดิบ บริษัท เดอะ ฟิฟ แฟกเตอร์  จำกัด ดำเนินธุรกิจผลิตพลังงานไฟฟ้าด้วยระบบพลังงานแสงอาทิตย์และพลังงานน้ำ และบริษัท ล็อกโฮม บูทีค กรุ๊ป จำกัด ดำเนินธุรกิจให้บริการเช่าห้องพัก
อย่างไรก็ตาม ผู้ทำคำเสนอซื้อไม่มีแผนที่จะเปลี่ยนแปลงวัตถุประสงค์เดิมในการประกอบธุรกิจของบริษัทฯ และบริษัทย่อย และผู้ทำคำเสนอซื้อคาดว่าจะมีการร่วมเสนอแนวทางในการขยายตลาดเพื่อเพิ่มยอดขายผ่านเครือข่ายธุรกิจของผู้ทำคำเสนอซื้อทั้งสองรายที่จำเป็นต้องใช้ผลิตภัณฑ์ของบริษัทฯ และบริษัทย่อยผ่านทางกรรมการที่เป็นตัวแทนของผู้ทำคำเสนอซื้อ
           
 